આ ઍક્ટ અનુસાર અમેરિકાના રાષ્ટ્રપ્રમુખ દર છ મહિને તેમાંથી છૂટ લેવા હસ્તાક્ષર કરી શકે છે. બિલ ક્લિન્ટનથી લઈને જ્યોર્જ બુશ અને બરાક ઓબામા સુધીના અમેરિકન રાષ્ટ્રપ્રમુખ આ એક્ટમાંથી છૂટ લેવાના દસ્તાવેજ પર હસ્તાક્ષર કરતા આવ્યા છે. તેના કારણે ડૉનાલ્ડ ટ્રમ્પે ગત જૂનમાં આ દસ્તાવેજ પર હસ્તાક્ષર કરી દીધા હતા, પરંતુ આ વખતે આ દસ્તાવેજ પર સહી કરવાની અંતિમ તારીખ ૪ ડિસેમ્બરે પસાર થઈ ગઈ છતાં ટ્રમ્પે તેના પર હસ્તાક્ષર કર્યા નથી. આ કારણે દુનિયાભરમાં અટકળો થઇ રહી છે કે ટ્રમ્પ અમેરિકી એમ્બસી જેસલેમમાં ફેરવવા માંગે છે. લોકોનું આવું માનવા પાછળનું કારણ એ છે કે ટ્રમ્પે પોતાના ચૂંટણીપ્રચાર દરમિયાન અમેરિકી દૂતાવાસ જેસલેમ શિફ્ટ કરવાનો વાયદો કર્યો હતો. એવું પણ મનાય છે કે ટ્રમ્પ દૂતાવાસ ફેરવવાના કાયદા પર રોક લગાવતા દસ્તાવેજ પર કદાચ હાલ સહી કરી દે તો પણ તેઓ કદાચ તેઓ એવી જાહેરાત પણ કરે કે અમેરિકી એમ્બસી તેલ અવીવથી જેરૂસલેમ ખસેડવાની પ્રક્રિયા શરૂ કરવામાં આવશે અને છ મહિના પછી એ કાર્યવાહી કરવામાં આવશે.